הקונגרס הציוני העולמי העשרים ושניים

הקונגרס הציוני העשרים ושניים התקיים ב-9–24 בדצמבר 1946 בעיר בזל שבשווייץ.

הקונגרס היה הראשון לאחר מלחמת העולם השנייה ועמד בסימן השואה, שבעקבותיה מספרם של צירי יהדות מזרח אירופה ירד ואילו מספרם וכוחם של צירי אמריקה עלה. הרוויזיוניסטים שבו להסתדרות הציונית לאחר 11 שנה. בקונגרס השתתפו כ-2,500 צירים ואורחים, יותר מאשר כל אחד מהקונגרסים הקודמים. הקונגרס ה-22 היה האחרון לפני הקמת מדינת ישראל.

 הרכב 
הבחירות לנציגי ארץ ישראל בקונגרס נערכו בנובמבר 1946. בבחירות השתתפו 205,088 איש, אך 8889 קולות נפסלו ומספר הקולות הכשרים עד על 196,189.

מפלגהאות קולות מנדטיםמפא"יא68,93928המזרחיב42992ברית הצה"ר המאוחדתג26,96411התאחדות התימניםה1,6401הפועל המזרחיו19,1768העובד הציוניח3,4451תנועת העםכ699מכביכב1321העובדים התימניםלא297העובד הדתילג906נשי המזרחינב933עליה חדשהע12,0555הציונים הכללייםצ76163השומר הצעירש23,94410התנועה לאחדות העבודהת24,04910סך הכל205,08879

 דיוני והחלטות הקונגרס 

הוחלט על דחיית תוכנית מוריסון גריידי לחלוקת הארץ ומאבק כנגד שליטת הבריטים בארץ ישראל. חיים ויצמן התנגד למאבק נגד בריטניה והוקיע את פעולות ארגוני המחתרת הפורשים. הוא התפטר מנשיאות הקונגרס. הקונגרס הצביע נגד השתתפות בוועידת לונדון  ברוב של 171 נגד 154, דחה את תוכנית מוריסון-גריידי לחלוקת ארץ ישראל, אישר את "תוכנית בילטמור", והדגיש את תביעת היהודים לכלול את כל ארץ ישראל המערבית בשטח המדינה היהודית.

מתוך כבוד כלפי ויצמן, החליט הקונגרס שלא לבחור בנשיא חדש במקומו. הוקמה הנהלה ציונית בת 19 חברים (שישה מתוכם מארצות הברית), שבראשה שוב עמד דוד בן-גוריון, שקיבל על עצמו עתה גם את תיק הביטחון. הקואליציה הוקמה ללא מפלגות השמאל "השומר הצעיר" ו"אחדות העבודה", משום שהתנגדו ל"תוכנית בילטמור".

בעקבות אישור תוכנית בילטמור בנאומו בקונגרס הציג חיים ויצמן עמדה נחרצת נגד כל סוג של שימוש בכוח: 
הקמת ועד הביטחון
במהלך הקונגרס הוכרז על הקמתו של ועד הביטחון בכדי לשמש מסגרת לפיקוח פרלמנטרי על המאבק נגד המנדט הבריטי. במוסד היו מיוצגים הנהלת הסוכנות היהודית והוועד הלאומי. המוסד היה הדרג הביטחוני העליון של התנועה הציונית ובראשו עמד דוד בן-גוריון מתוקף היותו ראש מחלקת הביטחון בהנהלת הסוכנות היהודית. ראש המפקדה הארצית של ההגנה (הרמ"א) שימש כמתווך בין יושב ראש הוועד לבין המפקדה הארצית ומטכ"ל ההגנה. מאז שהוקם ועד אוקטובר 1947 התכנס פעמיים בלבד. החל מאוקטובר 1947 כונס הוועד מספר פעמים במטרה לגייס תמיכה ציבורית רחבה לפעולות שונות הנוגעות לביטחון היישוב וההכנות למלחמה. באוקטובר 1947 כונסה ישיבה מיוחדת בה יוצגו המפלגות השונות ונשמר בו שיווי המשקל בין זכות הווטו של הסוכנות היהודית בראשות בן-גוריון לבין נציגי המפלגות, בניהול ענייני הביטחון.

 קישורים חיצוניים 

מסמכים ארכיון
הכט ראובן, הקונגרס הציוני העשרים ושניים, בזל - התכתבות, קטעי עיתונים

 הערות שוליים 

קטגוריה:בזל: היסטוריה
קטגוריה:1946
22
קטגוריה:ציונות בשווייץ